Արմին Մայվես

Արմին Մայվես (, ), գերմանացի մարդասպան և Մարդակերություն|մարդակեր, միջազգային ճանաչում է ստացել 2001 թվականին Բեռլինի ծրագրավորող Յուրգեն Բրանդեսին իր կամավոր համաձայնությամբ սպանելուց և ուտելուց հետո։ Դատապարտվել է ցմահ ազատազրկման։

Կենսագրություն 
Ծնվել է 1961 թվականի դեկտեմբերի 1-ին Էսսենում (Արևմտյան Գերմանիա)։

Արմինի ծնողները ամուսնալուծվել են, երբ տղան եղել է 8 տարեկան։ Հայրը հեռացել է տնից, որոշ ժամանակ անց նրա մոտ են տեղափոխվել Մայվեսի խորթ եղբայրները։ Տղան ապրել է բռնապետ մոր հետ, որը նրան ստիպել է զբաղվել տան կեղտոտ գործերով։ Նրա մահից հետո մեկուսի ապրել է Կասսելի մոտ գտնվող Ռոտենբուրգ նա Ֆուլդում՝ 30-սենյականոց կալվածքում։

Հանցագործություն 
2001 թվականին Մայվեսը համացանցում տարածել է հայտարարություն  այն մարդու որոնման մասին, որը կհամաձայնվեր, որ իրեն ուտեին։ Հայտարարությանը արձագանքել է Յուրգեն Բրանդեսը։ Բեռլինի բնակիչ Բրանդեսը աշխատել է Siemens AG ընկերությունում՝ որպես ծրագրավորող։ Ծանոթների շրջանում նա եղել է հայտնի իր մազոխիստական ցանկություններով։

Ինչպես հետևում է տեսագրության մեջ, որը վարել են նրա սեռական զուգընկերները, Մայվեսը հերթական հարաբերությունից հետո կտրել է  զոհ սեռական անդամը։ Այն բանից հետո, երբ Բրանդեսը ընդունել է ալկոհոլի և ցավազրկողների մեծ չափաքանակ, Մայվեսը սպանել նրան։ Զուգընկերոջ միսը նա պահել է սառցախցում և մի քանի ամիս սնվել դրանով։

Դատավարություն 
Մայվեսը ձերբակալվել է 2002 թվականի դեկտեմբերին այն բանից հետո, երբ Ինսբրուկի քոլեջի ուսանողը զանգահարել է ոստիկանություն՝ տեսնելով զոհերի համար նոր գովազդ և սպանության մանրամասները համացանցում։ Գեյ-զրուցարանում խնդրանքին արձագանքել է 400 մարդ։ Քննիչները խուզարկել են նրա տունը և հայտնաբերել մարմնի մասեր և սպանության տեսագրությունը։

2004 թվականի հունվարի 30-ին Մայվեսը մեղավոր է ճանաչվել  սպանության մեջ և դատապարտվել 8,5 տարվա ազատազրկման։ Դա գրավել է ԶԼՄ-ների ուշադրությունը և հանգեցրել է Մայվեսի շուրջ բանավեճի, քանի որ մեծամասնությունը հաշվի է առել, որ Յուրգեն Բրանդեսը կամավոր և գիտակցաբար է մասնակցել այդ ամենին։

Մայվեսը խոստովանել է իր արարքը և ափսոսանք հայտնել իր գործողությունների համար։ Նա հավելել է, որ ցանկացել է գիրք գրել իր կյանքի մասին՝ նպատակ ունենալով հետ պահել նրանց, ովքեր ցանկանում են գնալ իր հետքերով։ «Նրանք պետք է գնան բուժման, հակառակ դեպքում դա կսրվի, ինչպես դա եղավ ինձ հետ»․ ասել է Մայվեսը։ Նա կարծել է, որ Գերմանիայում ապրում է ավելի քան 800 մարդակեր։

2005 թվականի ապրիլին գերմանական դատարանը կրկին քննել է դատական գործը այն բանից հետո, երբ դատախազը բողոքարկել է դատավճիռը։ Նրանք կարծել են, որ նա պետք է դատապարտվեր դիտավորյալ սպանության համար։ Ի թիվս այլոց, քննարկվել է այն հարցը, թե արդյոք Բրանդեսը համաձայնել է իր սպանությանը և արդյոք նա իրավաբանորեն կարողացել է դա անել, հաշվի առնելով նրա ակնհայտ հոգեկան խնդիրները, ինչպես նաև ալկոհոլի չարաշահումը։

Կրկին դատավարության այլ տեսակետները հանգեցրել են այն եզրակացության, որ Մայվեսը կատարել է սպանությունը, որպեսզի հագեցնի իր սեփական ցանկությունները (մասնավորապես, սեռական), այլ ոչ թե այն պատճառով, որ նրան դա առաջարկվել է։ Մայվեսը բազմիցս մերժել է դա ցուցմունք տալու ընթացքում։ Կրկնակի դատաքննության ընթացքում հոգեբանը հայտարարել է, որ Մայվեսը կարող է մինչև հիմա ապրել «երիտասարդների մարմինը խժռելու» ցանկությամբ։ 2006 թվականի մայիսի 10-ին Ֆրանկֆուրտի դատարանը Մայվեսին դատապարտել է սպանության մեղադրանքով և նրան դատապարտել ցմահ ազատազրկման։

Ինչպես հետաքննության ժամանակ պատմել է Մայվեսը, մանուկ հասակում նրա վրա մեծ տպավորություն է թողել Գրիմ եղբայրների «Հենզելն ու Գրետելը» հեքիաթը։ Հեքիաթի սյուժեի համաձայն՝ վհուկը փորձել է ուտել Հենզելին և նրա քրոջը։

Բանտարկության մեջ 
Բանտում պատիժը կրելով՝ Արմին Մայվեսը դարձել է բուսակեր և այնտեղ գլխավորել է «Կանաչների կուսակցության» տեղական բաժանմունքը։

Զանգվածային մշակույթում 
 Արմին Մայվեսի պատմության հիման վրա նկարահանվել է «Մարդակերը Ռոտենբուրգից» (2006) ֆիլմը։ Մոլագարի դերը կատարել է Թոմաս Կրեչմանը։
 Պատմությունը ներկայացվել է «IT ամբոխը» սերիալի 2-րդ եթերաշրջանի 3-րդ սերիայում։ Սյուժեի համաձայն, մարդակերները շփոթում են «պատրաստել ձեզ հետ» և «պատրաստել ձեզ» բառերը, և Մոսը շփոթում է մարդակերին այն մարդու հեգտ, որը համաձայն էր սովորեցնել նրան գերմանական խոհանոցի գաղտնիքները։
 2004 թվականի շվեդական Bloodbath խմբի Nightmares Made Flesh ալբոմում ներառել է Eaten կոմպոզիցիան՝ ոգեշնչված այդ իրադարձություններով։
 Ամերիկյան Macabre խմբի 2003 թվականի Murder Metal ալբոմում ներառված է The Wustenfeld Man Eater կոմպոզիցիան, որը ոգեշնչված է այդ իրադարձություններով։
 Գերմանական Rammstein խմբի 2004 թվականի Reise, Reise ալբոմում ներառված է Mein Teil կոմպոզիցիան, որը ոգեշնչված է այդ իրադարձություններով։
 Արմինե Մայվեսի մասին պատմությունը հիշատակվում է «Մարդակեր» հեռուստասերիալի երրորդ եթերաշրջանի 7-րդ սերիայում։

Ծանոթագրություններ

Գրականություն

Արտաքին հղումներ 
 Объявления Майвеса в архивах Google Groups
 Համեղ մարդիկ

Մարդակերներ
Ապրող անձինք
Մարդասպաններ